GiliGold/VAD_KnessetCorpus huggingface dataset:
זבולון אורלב: והגברת הביטחון האישי של התושבים בשכונה.
זבולון אורלב: האם יש למישהו הערות לסיכום?
ענת אסיף: הערה שכמעט מיותר להגיד, אבל לגבי הסעיף בסיכום שעוסק בבחינת האיזונים בחוק, אני מאוד ממליצה בעניין הזה להתחבר לוועדת חוקה.
ענת אסיף: בשנים האחרונות היא נדרשה הרבה מאוד פעמים לדיון בחוק הזה.
זבולון אורלב: אני אשקול את זה.
ד': כאמא מאוד קשה לי לשמוע שזה לא פשע מאורגן, כי בכל מפגש שהילדים היו, היו הרבה פוגעים ובכל מקום, מישהו זימן אותם.
זבולון אורלב: אני שמעתי את ה---
ד': בכל המקומות.
ד': אי אפשר שהמשטרה תגיד שזה לא פשע מאורגן, כי בכל המקומות היו כל הפוגעים.
ד': אלה היו כמה מוקדים---
זבולון אורלב: גברתי, גב' ד', אמרתי במשפט הפתיחה, אני חושב, מלים מאוד מאוד מפורשות לגבי היקף הבעיה, חומרתה, לכן לא הייתי רוצה להיכנס לכל מיני הגדרות שכרגע מישהו יגיד כן ומישהו יגיד לא---
נירה לאמעי-רכלבסקי: יש הגדרות משפטיות מאוד ברורות לפשע מאורגן, לכן זו בעיה ל---
זבולון אורלב: לכן אני לא רוצה להיכנס לסמטאות---
נירה לאמעי-רכלבסקי: אבל הכוונה שלך מובנת.
זבולון אורלב: ---מאוד מאוד חמורות ובפרוטוקול הדיון נמצא גם מה שאת אמרת, שאת חושבת שזה פשע מאורגן, וגם מה שאמרה גב' ג', שזה פשע מאורגן.
זבולון אורלב: אתם אמרתם את הדברים, אנחנו לא אומרים שזה לא פשע מאורגן.
זבולון אורלב: אם אין הערות, תודה רבה, הישיבה נעולה.
צחי הנגבי: שלום, אני פותח את ישיבת הוועדה לזכויות הילד.
צחי הנגבי: אנחנו היום נתכבד ונביא בפני כל חבריה כאן להצבעה את מינוי יושבת-הראש החדשה.
צחי הנגבי: מי עמד בראש הוועדה בכנסת הקודמת?
צחי הנגבי: גם היא.
יעקב מרגי: נוסחאות מצליחות לא מחליפים.
צחי הנגבי: בדיוק, הרכב מנצח.
אורלי לוי אבקסיס: אבל אני חייבת להגיד שהיו לפניי.
אורלי לוי אבקסיס: אני הייתי ברוטציה מאוד קצרה לקראת הסוף כי אז יצאנו לפגרה.
אורלי לוי אבקסיס: אבל היתה לנו תוכנית עבודה מאוד מאוד מאוד מפורטת, הרבה עבודה.
צחי הנגבי: אני רואה שהגשמתם הרבה דברים.
צחי הנגבי: עוד לא קראנו.
צחי הנגבי: נמצא איתנו יו"ר הכנסת.
צחי הנגבי: אני מודה לך שאתה מכבד אותנו בנוכחותך בכל ישיבת פתיחה שבה בוחרים את היו"ר.
צחי הנגבי: בהתאם להוראות סעיף 106(א)(1) לתקנון הכנסת, ועדה תבחר יושב ראש מבין חבריה, לפי המלצת ועדת הכנסת.
צחי הנגבי: בהתאם להוראות סעיף 108 לתקנון הכנסת, בחרה הכנסת ארבע ועדות לעניין מסוים, בהן הוועדה לזכויות הילד.
צחי הנגבי: ועדת הכנסת החליטה להמליץ בפני הוועדה לזכויות הילד לבחור בחברת הכנסת אורלי לוי אבקסיס, לכהן כיושבת-ראש הוועדה.
צחי הנגבי: כבן של אני שמח שבת של - אנחנו ממשיכים את המסורת ונוטלים אחריות על ניהול ועדות בכנסת.
צחי הנגבי: אימא שלי זכתה והיתה יושבת-ראש הוועדה לעלייה וקליטה.
צחי הנגבי: אז יו"ר הכנסת עוד לא היה לא עולה ולא קליט.
אורלי לוי אבקסיס: יכול להיות ששר הקליטה דאז היה אבא שלי?
צחי הנגבי: כן, כן.
יולי יואל אדלשטיין: כן, ואני הייתי על שולחן הדיונים שם בוועדה.
צחי הנגבי: הוא היה אסיר ציון ואחרי זה נהיה עולה, אם כי עדיין לא נקלט.
יולי יואל אדלשטיין: לכן, לא נתנו לי להיות יו"ר הוועדה לזכויות הילד.
צחי הנגבי: אנחנו נעבור להצבעה.
צחי הנגבי: בעד ההמלצה – פה אחד
צחי הנגבי: אם כן, אני מברך.
צחי הנגבי: פה אחד נבחרה אורלי לוי אבקסיס שתתפוס את מקומה, בבקשה.
יולי יואל אדלשטיין: לומר את כל האמת, נכון?
יולי יואל אדלשטיין: אני בוודאי מברך את חברת הכנסת אורלי לוי אבקסיס, לאו דווקא על המינוי ועל אישור המינוי, בעצם על הבחירה והאישור של הבחירה.
יולי יואל אדלשטיין: היתה הערה נכונה שאסור לקרוא לזה מינוי.
יולי יואל אדלשטיין: נודה גם ליו"ר ועדת הכנסת שעושה עבודה אינטנסיבית על מנת להשלים את המלאכה.
יולי יואל אדלשטיין: אמרתי האם לספר את כל האמת וזה משום שאנחנו, עם יו"ר ועדת הכנסת ועם מנהלת ועדת הכנסת, באים כרגע מוועדת העבודה, הרווחה והבריאות, ושם היושבת-ראש הנכנסת וגם הקודמת אמרה שם שזו ועדה מאוד חשובה.
יולי יואל אדלשטיין: מסתבר שהיא היתה מאוד פעילה.
יולי יואל אדלשטיין: <היו"ר אורלי לוי אבקסיס> נכון.
יולי יואל אדלשטיין: > וזאת הראייה שמי שרוצה ומסוגל, יכול להיות פעיל ביותר ממקום אחד ולעשות את עבודתו.
יולי יואל אדלשטיין: אני אומר שאין חוכמה לברך רק על עצם הדיון, אלא אני חושב שמן היום הראשון כאן בכנסת, ואני זוכר את היום הראשון, בחרת נושא והתמקדת בנושא הזה, וכך הגעת גם לוועדה הזאת.
יולי יואל אדלשטיין: האמת, אני חושב שקידמת הרבה מאוד נושאים, כאלה שהיו יותר בתקשורת וכאלה שהיו פחות בתקשורת.
יולי יואל אדלשטיין: אנחנו כולנו שמחים על כך, כי כשמדברים על תדמית הכנסת היא בדיוק הולכת ומצטברת מדברים מסוג זה.
יולי יואל אדלשטיין: כשיש חבר כנסת או חברת כנסת שבוחרים נושאים חשובים, מטפלים בהם, מביאים לקו הגמר אז זו גאווה של כולנו.
יולי יואל אדלשטיין: שיהיה המון בהצלחה, אני בטוח שיהיה לך כאן בהצלחה, לך, לחברי הוועדה.
יולי יואל אדלשטיין: תמשיכו לעשות חיל.
יולי יואל אדלשטיין: <היו"ר אורלי לוי אבקסיס> תודה רבה לך, אדוני היו"ר, תודה רבה ליו"ר ועדת הכנסת אני באמת אעשה זאת בקצרה.
יולי יואל אדלשטיין: אבל, לדעתי, באמת אחד הדברים שעושים עוול לנושא הזה שבגינו אנחנו יושבים כאן והוא נושא זכויות הילד, הוא בכך שהוועדה הזאת היא סוג של תת-ועדה, והיא לא ועדה סטטוטורית, וזאת למרות שהוועדה גם היתה מחוקקת.
יולי יואל אדלשטיין: יותר נכון, בחלק מהמקרים בעצם היא הביאה את התמונה המלאה של ההשלכות של חוקים מסוימים שרצו להעביר, גם אם זו היתה הקואליציה, והיו לכך עלויות גדולות שהיו אמורות להתגלגל על כתפי ההורים.
יולי יואל אדלשטיין: ידענו לשאול את הדברים, ידענו להבין שבחלק מהמקרים כל עוד לא יעברו כל מיני רפורמות בוועדות הפנים אז אי-אפשר.
יולי יואל אדלשטיין: כמו למשל, שימוש חורג לצורכי גני ילדים לגיל הרך - זה מטורף.
יולי יואל אדלשטיין: האם יסגרו את כל גני הילדים בתוך כל הערים הגדולות?
יולי יואל אדלשטיין: לאן יזרקו אותם?
יולי יואל אדלשטיין: האם לאזורי התעשייה?
יולי יואל אדלשטיין: מה יעשו אותם ילדים עד שייבנו?
יולי יואל אדלשטיין: זה יהיה לא חוקי להכניס אותם.
יולי יואל אדלשטיין: עם זאת, עלו גם שאלות אחרות.
יולי יואל אדלשטיין: אני חייבת להגיד שכאשר נכנסתי לכנסת ושאל אותי אחד מהעיתונאים הבכירים מה אני מתכוונת לעשות ובאיזה נושאים להתעניין ואז אמרתי: ילדים ובני נוער בסיכון, כמובן עם השלכות נוספות.
יולי יואל אדלשטיין: הוא אמר לי: את מטומטמת, אף אחד לא יישמע עלייך.
יולי יואל אדלשטיין: אלו נושאים שהם לא על סדר-היום.
יולי יואל אדלשטיין: אמרתי לו: נהפוך את זה לנושאים שעל סדר-היום.
יולי יואל אדלשטיין: ולראייה, אלו הם דווקא הנושאים שנוגעים בחיי היום יום של כל אחד ואחד מאיתנו.
יולי יואל אדלשטיין: זה לא חייב להיות לא הנושא האירני ולא נושא של ועדת הכספים, אלא באמת החיים שאיתם מתמודדים הורים לילדים במדינה הזו.
יולי יואל אדלשטיין: אני רוצה להעלות דבר נוסף, ואני מנצלת את ההזדמנות שאתה נמצא כאן, והוא מחלקת המחקר של הכנסת.
יולי יואל אדלשטיין: אתה יודע, חבר הכנסת ניצן הורוביץ ואני זכינו באות הפרלמנטר המצטיין וזאת דווקא בגלל שהעלינו לסדר-היום נושאים שהם לא כל כך במהות של הדיון הציבורי, והם לא כל כך באמצע השולחן.
יולי יואל אדלשטיין: חלק לא מעט מזה, ומתוך העניין הזה של תדמית הכנסת כפי שאמרת, נעשה דווקא בגלל העצמאות של מחלקת המחקר של הכנסת.
יולי יואל אדלשטיין: אני לא ניזונה מאנשים בעלי אינטרסים כלכליים כאלו ואחרים שכל הזמן מוצאים לך את המחקרים האחרונים שתומכים בדעה שלהם.
יעקב מרגי: מטעם.
אורלי לוי אבקסיס: בטח.
אורלי לוי אבקסיס: השר לשעבר מרגי, הרי ברוב הדברים יש להם את כל הנתונים שמראים למה זה חברתי, ורק כשאתה יורד לדברים אתה מגלה דברים אחרים.
אורלי לוי אבקסיס: העצמאות של חברי הכנסת, היכולת שלהם לראות באמת הלכה למעשה את ההשפעה של החוקים, את ההשפעה של נושאים מסוימים, ובכלל השפעות שיש לכל הנושאים שבהם אנחנו דנים, העצמאות הזו שיש לנו דרך מחלקת המחקר של הכנסת היא לחם חוקנו, אחרת אנחנו חותמת גומי של המשרדים.
אורלי לוי אבקסיס: זה בעצם גורם לכך שתהיה הפרדה אמיתית בין הגוף המחוקק לבין הגוף המבצע, מה גם שהעצמאות הזו גורמת לכך שאנחנו נבצע את תפקידנו באופן אמיתי, ונדאג לראות את התמונה לעתיד לבוא.
אורלי לוי אבקסיס: אני שולחת לא מעט נושאים למחקר ואני חרדה מאוד כשאומרים לי שיש בעיה של תקנים, אנחנו היום מתחת לאיזה גוף שהיו"ר הקודם או המנכ"ל הקודם טיפח.
אורלי לוי אבקסיס: אני לא צריכה ארכיון, אני לא צריכה ללכת לספרייה ולהוציא ממנה משהו.
אורלי לוי אבקסיס: אני רוצה לדעת מה תהיה ההשלכה של כל פעולה שנוגעת לילדים, כמה ילדים זה יסכן, כמה כסף יתבזבז, ומי יהיה המרוויח העיקרי מאותו חוק.
אורלי לוי אבקסיס: ולכן, אני חושבת שעשיתי את עבודתי נאמנה וגם האחרים.
אורלי לוי אבקסיס: צריך לשמור על עצמאותו של הגוף הזה.
אורלי לוי אבקסיס: אני באמת מצטערת שאני מנצלת את הרגע הזה לעניין הזה.
אורלי לוי אבקסיס: אבל מגיע להם שאפו, בלעדיהם לא היינו יכולים לעשות את עבודתנו, לא בוועדות, ובטח לא ביוזמות האישיות שלנו.
אורלי לוי אבקסיס: זה גורם לנו להיות באמת ניטרליים.
אורלי לוי אבקסיס: דבר נוסף, אני רוצה להגיד תודה רבה לחברים החדשים בוועדה הזו.
אורלי לוי אבקסיס: אני יכולה לומר שחברי הבית היהודי התנצלו מראש.
אורלי לוי אבקסיס: כבר נפגשנו, יש להם ישיבת סיעה.
פנינה תמנו: גם אני צריכה להתנצל.
פנינה תמנו: חשוב לי לברך אותך.
פנינה תמנו: אני חושבת שגם שמה של הוועדה הולך לפניה וגם העבודה שלך.
פנינה תמנו: כשנכנסתי אמרו לי שאני כצעירה צריכה לקחת כדוגמה את חברת הכנסת אורלי לוי, וזה לא סתם.
פנינה תמנו: בסופו של דבר, אני חושבת שהעשייה באה לידי ביטוי גם אם לא רודפים אחרי התקשורת אלא עושים דברים מהותיים שחשוב שהם יחלחלו.
פנינה תמנו: באופן אישי אני מרגישה שיש הרבה מאוד עבודה בכל מה שנוגע לא רק לזכויות הורים על ילדים, אלא בכל מה שנוגע לילדים בכלל במדינה הזאת.
אורלי לוי אבקסיס: נכון, שקולם יישמע.
פנינה תמנו: הרבה פעמים חורה לי לשמוע שיח סביב ילדים ועד כמה הם הפכו לנטל.
אורלי לוי אבקסיס: חלילה וחס.
פנינה תמנו: אם אנחנו פותחים ביולי ובאוגוסט ושומעים את תוכניות הבוקר אז אנחנו רואים שרוב השיח מדבר על כך שאו טו טו החופש נגמר ומה עושים עם הילדים.
פנינה תמנו: אני אישית חושבת שזה מתחיל בשיח ציבורי ובמודעות, ומעבר לכך בעבודה.
פנינה תמנו: אני בטוחה שבהרבה מאוד חוקים שיגיעו לכאן אנחנו נביא את האספקט המאוד מאוד חשוב של זכויות הילדים.
פנינה תמנו: תודה, ואני מתנצלת.
אורלי לוי אבקסיס: תודה רבה לך, פנינה.
אורלי לוי אבקסיס: תודה לך שעזבת את עיסוקייך כדי להגיע לכאן.
אורלי לוי אבקסיס: אני רוצה להגיד תודה באמת לשר מרגי.
יעקב מרגי: הוא לא שר.
אורלי לוי אבקסיס: מבחינתי, הוא תמיד שר.
אורלי לוי אבקסיס: פעם שר תמיד שר.
אורלי לוי אבקסיס: הוא נלחם להיות בוועדה הזו.
אורלי לוי אבקסיס: אנחנו ננצל את הניסיון שלו ואת הידע שלו בהרבה תחומים.
אורלי לוי אבקסיס: הוא גם חבר ועדה לשעבר.
אורלי לוי אבקסיס: אנחנו נחזיר בוועדה הזאת את העטרה ליושנה.
אורלי לוי אבקסיס: אני אומרת לך כבר מראש שהמטרות שסימנתי הן להפוך את הוועדה הזאת לוועדה סטטוטורית.
אורלי לוי אבקסיס: אם זה נכון לגבי קידום מעמד האישה, קל וחומר לגבי זכויות הילד.
יעקב מרגי: צריך לחשוב מחדש על כל הקנאות הזאת שלא להפוך ועדות מסוימות לוועדות סטטוטוריות.
יעקב מרגי: אני חושב שיש שינוי, צריך לחשוב.
יולי יואל אדלשטיין: > יש פרוטוקול כאן?
יולי יואל אדלשטיין: אני יכול לומר לפרוטוקול שאם מישהו ימציא לי טבלה איך חברי כנסת יהיו בוועדות השונות בו זמנית - אני לא לועג לאף אחד, אני הייתי עד לניסיונות האלה, כולל של אנשים מאוד משפיעים בכנסת, ובאותו זמן בקואליציה, כשלחלק קראו המנכ"לים של המדינה.
יולי יואל אדלשטיין: הם אמרו: לא נסבול יותר מציאות שמגיע השר לוועדה ויושב מולו חבר כנסת אחד, וגם הוא שואל שאלה ולפני שהשר מספיק לענות כבר קוראים לו להצביע בוועדה אחרת.
יולי יואל אדלשטיין: אז שמישהו ייבנה לי גרף כזה של הוועדה, ואני אהיה הראשון שיבוא לחבר הכנסת צחי הנגבי ואגיד: בוא נגדיל את מספר הוועדות.
יולי יואל אדלשטיין: בינתיים אני הרבה יותר שומע את דברי היו"ר הקודם שרצה אפילו לקצץ.
יעקב מרגי: כשאמרתי לבחון אז צריך לקחת בחשבון גם את הסוגיה הזאת שאתה לא תופס שום דיון בצורה רצינית וקופץ מוועדה לוועדה ואיך החלוקה הפנימית.
יעקב מרגי: זאת רפורמה כללית.
יולי יואל אדלשטיין: > בדיוק, בדיוק.
יולי יואל אדלשטיין: אני לא אומר שככה זה.
יולי יואל אדלשטיין: אני כבר התקוממתי נגד המשפטים האלה שאומרים: טוב, על-פי התקנון, על-פי המסורת, ככה זה.
יולי יואל אדלשטיין: לא, שום דבר לא קדוש.
יולי יואל אדלשטיין: השתנו נושאים, השתנו דברים, כובד המשקל.
יולי יואל אדלשטיין: איזה משקל היה פעם לאיכות הסביבה?
יולי יואל אדלשטיין: אף אחד לא שמע את המושג הזה.
יולי יואל אדלשטיין: היום זו כבר אימפריה, נכון?
יולי יואל אדלשטיין: הנה, אחד השרים לשעבר להגנת הסביבה.
אורלי לוי אבקסיס: אז אם יכלו לעשות את זה בהגנת הסביבה, אני לקחתי לי כמטרה מאתגרת - - -
יולי יואל אדלשטיין: >
יעקב מרגי: כשאתה נמצא בכמה ועדות אתה לא רציני בשום ועדה.
יעקב מרגי: צריך לבחון בכלל את כל הנושא.
יולי יואל אדלשטיין: > בחינה - תמיד בעד.
יולי יואל אדלשטיין: אני מיד שם אתגר איפה זה ייבדק.
אורלי לוי אבקסיס: אז אנחנו נבדוק מי הם חברי הכנסת שנמצאים פה בוועדה ונבקש מהם גם לראות את הנציגות שלהם בוועדות האחרות.
אורלי לוי אבקסיס: נתת לי אתגר ואני אנסה לפענח אותו.
יולי יואל אדלשטיין: > אני מבין שהסתבכתי דווקא איתך.
יולי יואל אדלשטיין: אולי מישהו אחר היה אומר: נו, טוב.
יולי יואל אדלשטיין: אין מה לעשות.
אורלי לוי אבקסיס: אגב, יש פה את מחלקת המחקר של הכנסת.
אורלי לוי אבקסיס: אתם יכולים לעשות את זה.
אורלי לוי אבקסיס: אנחנו נכוון את השאלות.
יולי יואל אדלשטיין: > תודה לכם ובהצלחה.
אורלי לוי אבקסיס: שלום, בוקר טוב.
אורלי לוי אבקסיס: אני שמחה לפתוח את הישיבה הראשונה של הוועדה לזכויות הילד.
אורלי לוי אבקסיס: היום 29 באפריל 2013, השעה קצת אחרי 10:30, 10:35.
אורלי לוי אבקסיס: הנושא הוא המחסור החמור במעונות נעולים של חסות הנוער.
אורלי לוי אבקסיס: אני חושבת שאני לא אזעזע אף אחר אם אומר שזה נושא שנמצא על סדר היום של הוועדה הזאת כבר מספר שנים, עוד בטרם נכנסתי לתפקידי כיושבת-הראש, אבל בהחלט בקדנציה הקודמת אני זוכרת את עצמי כחברה בוועדה הזאת, ופעם אחת כמנהלת הדיון בוועדה הזאת, ונדמה שהדברים לא השתנו.
אורלי לוי אבקסיס: כדי להבין במה מדובר נציג סקירה קצרה על-ידי מי שערכה את המחקר מטעם מרכז המחקר והמידע של הכנסת.
אורלי לוי אבקסיס: לפני כן, נעשה תיקון טעות קטנה.
אורלי לוי אבקסיס: לא מדובר בטיפול בנוער עבריין, אלא בטיפול בנוער פורע חוק.
אורלי לוי אבקסיס: אבקש ממריה רבינוביץ' להציג לנו סקירה קצרה לפני שנתחיל בדיון, כדי שלא יהיה מי שיפלו כמה נקודות מאוזניו, למי שלא הספיק לעבור על הדוח.
אורלי לוי אבקסיס: בבקשה, מריה.
<מריה רבינוביץ': שלום.
<מריה רבינוביץ': גם אני רוצה להוסיף, ברשותך, לגבי הכותרת.
<מריה רבינוביץ': אנחנו מדברים גם על בני נוער שמתוארים כמסוכנים, שמטופלים גם במעונות נעורים של חסות הנוער.
<מריה רבינוביץ': זה מסמך מן הדיון הקודם של הוועדה, משנת 2010.
<מריה רבינוביץ': הוועדה כבר דנה על העניין.
<מריה רבינוביץ': קודם כול אציג סקירה קצרה על רשות חסות הנוער.
<מריה רבינוביץ': זאת רשות שפועלת במשרד הרווחה והיא הגורם הממשלתי הממונה על טיפול סמכותי וכופה בבני נוער הנתונים במצבי סיכון ומצוקה, ובפרט זה גם נוער עובר חוק.
<מריה רבינוביץ': בשנת 2011 טיפלה רשות חסות הנוער ביותר מ-1,400 מתבגרים, ששיעורם באוכלוסייה 1.7% על כל 1,000 מתבגרים בגילאי 13-17.
<מריה רבינוביץ': ברשות חסות הנוער מטופלים בכלל, בגיל האחריות הפלילית, בני נוער מגיל 12 עד 18, אבל השיעורים של בני נוער בגיל 12 הם קטנים יחסית, ויתקנו אותי אם אני טועה.
<מריה רבינוביץ': 60% מן המטופלים של רשות חסות הנוער הם בני נוער עוברי חוק, על-פי חוק הנוער (שפיטה, ענישה ודרכי טיפול), ו-40% מן המטופלים של רשות חסות הנוער הם בעצם קטינים שנזקקים לחסות בגלל שהם נמצאים במצבי מצוקה קשים.
<מריה רבינוביץ': לכן גם חשוב לתקן את הכותרת של המסמך.
<מריה רבינוביץ': רוב המטופלים של הרשות הם בנים, שמהווים יותר מ-60%, וקרוב ל-40% בנות.
<מריה רבינוביץ': בשנת 2011 הכילה רשות חסות הנוער 62 מסגרות לטיפול חוץ-ביתי, ובמסגרת המסגרות הללו פועלים 6 מעונות נעולים, שהם מעונות ממשלתיים.
<מריה רבינוביץ': אציג עכשיו סקירה על המעונות הללו.
<מריה רבינוביץ': היום פועלים 3 מעונות לבנים ו-3 מעונות לבנות.
<מריה רבינוביץ': ישנם מעונות שנותנים מענה גם למגזר הערבי, למיעוטים, גם אצל הבנים וגם אצל הבנות.
<מריה רבינוביץ': ב-3 מעונות לבנים יש היום 92 מקומות, וכולם מאוישים.
<מריה רבינוביץ': ב-3 מעונות נעולים המיועדים לבנות יש 120 מקומות.
<מריה רבינוביץ': ב"מסילה" וב"צופייה", שהם מעונות נעולים לבנות יהודיות, יש 92 מקומות, וכולם מאוישים.
אורלי לוי אבקסיס: כמה ממתינים בתור?
<מריה רבינוביץ': תיכף נגיע לתור.
<מריה רבינוביץ': יש 24 מקומות במעונות נעולים לבנות במגזר הערבי, ששם יש מקומות פנויים.
<מריה רבינוביץ': בסך הכול אנחנו מדברים על כ-200 בני נוער, נערים ונערות, שמטופלים במעונות נעולים של רשות חסות הנוער.
<מריה רבינוביץ': כ-50% מהם נמצאים שם בגין עבירות ו-50% בגין מצבי מצוקה.
<מריה רבינוביץ': חשוב לציין ש-95% מהבנות נמצאות בגין מצוקה, זאת אומרת, כמעט כל הבנים נמצאים שם בגלל שהם עברו על החוק.
<מריה רבינוביץ': לגבי ההמתנה – קיימת היום המתנה למעונות נעולים של כמעט 400 בני נוער.
אורלי לוי אבקסיס: כמה מהם בנים וכמה בנות?
<מריה רבינוביץ': 200 בנים וכן 180-190 בנות.
אורלי לוי אבקסיס: איפה הם ממתינים?
<מריה רבינוביץ': הם ממתינים במסגרות חלקיות בקהילה.
<מריה רבינוביץ': הם נמצאים תחת פיקוח של קצין מבחן או של פקיד סעד.
<מריה רבינוביץ': בעצם מבחינת זמן ההמתנה, משרד הרווחה היום נותן עדיפות להיכנס למעון כזה לבני נוער קטינים, מתחת לגיל 14, בגין מצבי מצוקה.
אורלי לוי אבקסיס: מה נעשה בתוך המעונות?
אורלי לוי אבקסיס: הרי אנחנו לא מדברים רק על כמות.
אורלי לוי אבקסיס: אני רוצה לדעת מה התוכן במעונות הללו.
אורלי לוי אבקסיס: האם נלמדים כישורי חיים?
אורלי לוי אבקסיס: האם יש הכנה לחזרה לקהילה?
אורלי לוי אבקסיס: האם אותם ילדים מקבלים את הכלים כדי שאחר-כך נבטיח את השתלבותם?
אורלי לוי אבקסיס: שאם לא כן, לסגור אותם בין ארבעה קירות זה גרוע יותר מכלא.
אורלי לוי אבקסיס: אפילו בכלא יש תוכניות לשיקום האסיר וכדומה.
אורלי לוי אבקסיס: מה קורה עם הנערים האלה?
אורלי לוי אבקסיס: אילו תוכניות מופעלות?
אורלי לוי אבקסיס: האם יש מעקב בכלל מה יעיל ומה לא?
אורלי לוי אבקסיס: האם גם שם יש קיצוצים?
אורלי לוי אבקסיס: אני יודעת שכן.
<מריה רבינוביץ': בני נוער במעונות נעולים מקבלים השכלה, מקבלים טיפול.
<מריה רבינוביץ': כל מקרה נבחן לגופו.
<מריה רבינוביץ': יש עובדים סוציאליים שעובדים עם בני הנוער, יש מדריכים, מדריכי חינוך, מדריכים שנמצאים שם ביום ובלילה ומטפלים בהם.
<יצחק קדמן: מה קרה למדריכי החינוך של משרד התמ"ת?
<מריה רבינוביץ': זה בדיוק הנקודה שאני מעלה עכשיו.
<מריה רבינוביץ': לאחרונה היו גם קורסים שסיפקו הכשרה מקצועית, שניתנו על-ידי משרד התמ"ת.
<מריה רבינוביץ': בשנת 2012 קוצץ מספר הקורסים ב-30% והשנה הקורסים בכלל לא מופעלים.
אורלי לוי אבקסיס: לא יופעלו בכלל?
<מריה רבינוביץ': לא יופעלו בכלל בשנת 2013.
<מריה רבינוביץ': בשנת הלימודים הנוכחית הם לא מקבלים הכשרה מקצועית.
<מריה רבינוביץ': על-פי משרד התמ"ת יש איזו אי-התאמה של מסגרת הקורסים הללו לאוכלוסיית המעונות.
<מריה רבינוביץ': מצד שני, גם אין שום חלופה אחרת, נכון להיום.
<מריה רבינוביץ': ממשרד התמ"ת נמסר לנו שתקציב של 1.5 מיליון שקל, שבעצם מיועד למטרה הזאת, הועבר למשרד הרווחה כבר לאחר פתיחת שנת הלימודים.
אורלי לוי אבקסיס: אז מתישהו זה יחזור למשרד האוצר?
אורלי לוי אבקסיס: נשאל את משרד הרווחה מה הם עשו עם הכסף ואיזו חלופה הם הציגו.
אורלי לוי אבקסיס: משרד התמ"ת הסיר את ידיו מהנושא?
<מריה רבינוביץ': משרד התמ"ת פועל היום למעבר של כל המערך הזה, של קורסים להכשרה מקצועית, למסגרת של משרד החינוך.
<מריה רבינוביץ': משרד החינוך, קידום נוער, הם אלה שמפעילים היום את תחום ההשכלה במעונות נעולים.
<מריה רבינוביץ': במשרד החינוך ממתינים לפנייה רשמית ממשרד התמ"ת על מנת להסדיר את זה.
אורלי לוי אבקסיס: כל הבעיה כאן היא הפנייה הרשמית?
אורלי לוי אבקסיס: כלומר, הכסף הועבר?
<מריה רבינוביץ': זה לא בעיה של כסף, אלא בעיה של העברת סמכויות.
אורלי לוי אבקסיס: כמה זמן לוקח להעביר מכתב?
<מריה רבינוביץ': זה לא רק להעביר מכתב.
אורלי לוי אבקסיס: איפה נציג משרד התמ"ת?
אורלי לוי אבקסיס: תצטרף אלינו לשולחן, אני בטוחה שאנחנו יכולים למצוא לך כיסא.
<אהרון ברנשטיין: אני ממונה על נוער וחניכות, ממונה על בתי-הספר המקצועיים של משרד הכלכלה.
<אהרון ברנשטיין: אני רוצה להסביר את ההקשר, קודם כול המיידי של השנה.
<אהרון ברנשטיין: השנה אחרי דיונים לגבי המתכונת של קורסי ההכשרה המקצועיים, אמרנו שהמתכונת כפי שהיא לא מתאימה, יש אי-התאמה בין מה שאנחנו נותנים ודורשים, המפקחים שלנו דורשים, ובין מה שקורה בפועל.
<אהרון ברנשטיין: אי-ההתאמה היא כזאת שלמעשה התלמידים לא מצליחים להגיע להכשרה מקצועית לקראת תעודה.
<אהרון ברנשטיין: אנחנו רוצים ליצור מתכונת- - -
אורלי לוי אבקסיס: למה הם לא יכולים להגיע?
אורלי לוי אבקסיס: הרי הם נמצאים במקום סגור, אין להם לאן ללכת.
אורלי לוי אבקסיס: אין קושי להגיד להם: בואו תשבו בחדר ותתחילו ללמוד משהו שייתן לכם אחר-כך כלים.
אורלי לוי אבקסיס: מה הבעיה מבחינתכם?
אורלי לוי אבקסיס: כי לגייס אותם – הם כבר נמצאים שם, אנחנו לא צריכים לרדוף אחריהם בקהילה ולחפש ולשכנע אותם להגיע.
<אהרון ברנשטיין: אפשר לשמוע יותר מן האנשים שמנהלים את המוסדות.
<אהרון ברנשטיין: בעיקרון, יש לזה שתי סיבות.
<אהרון ברנשטיין: סיבה אחת, שיש תחלופה גדולה מאוד.
<אהרון ברנשטיין: הקורסים שלנו מחייבים לפחות שנה מסודרת של למידה אך במקרים רבים מאוד, או ברוב המקרים – אני לא בקי באחוזים – התלמידים מתחלפים, נכנסים באמצע, או נמצאים שם תקופות קצרות.
<אהרון ברנשטיין: זאת סוגיה מסוג אחד.
<אהרון ברנשטיין: סוגיה שנייה נוגעת ליכולת להביא את הנערים להתמקד במקצוע.
<אהרון ברנשטיין: הצענו – והגענו למתווה עם משרד הרווחה, עם חסות הנוער – שאנחנו נגדיר מחדש את הקורסים.
<אהרון ברנשטיין: במקום להתגושש אם זה כן הכשרה מקצועית או לא על-פי הדרישות המקסימליות של הפיקוח שלנו, השעות הללו ימשיכו בצורה שתיתן לתלמידים מקסימום מיומנויות וכלים מבחינה תעסוקתית, לאו דווקא מלכתחילה כדרישה אולטימטיבית שלנו להגיע לתעודות או למיקסום, כאשר בעיקר במעונות ארוכי-הטווח יותר, שבהם תלמידים נמצאים זמן ארוך יותר, או מכל הקשר אחר- - -
אורלי לוי אבקסיס: אבל בינתיים הם לא זה ולא זה, אני מבינה.
<אהרון ברנשטיין: השנה העברנו תקציב למשרד הרווחה.
<טלי יוגב: תספרו מתי הועבר התקציב.
<אהרון ברנשטיין: התקציב הועבר אחרי תחילת שנת הלימודים, אבל מאז חלפה כבר חצי שנה.
<טלי יוגב: ב-20 בדצמבר 2012, לקראת סגירת שנת התקציב.
<טלי יוגב: אבל לא משנה, אני אגיד את זה.
<אהרון ברנשטיין: בסדר, זה תקלה כשלעצמה שהנושא לא הוסדר השנה, אבל לאחר שהועבר הכסף הנושא עד היום לא ממומש מבחינת התקציב.
<אהרון ברנשטיין: אנחנו מציעים לגבי ההמשך, אני לא מדבר דווקא לגבי השנה, השנה צריך פשוט להסדיר את מימוש התקציב.
<אהרון ברנשטיין: אנחנו מציעים – אנחנו מקיימים דיונים משותפים, התחלנו בתהליך בתחילת השנה, עם קידום נוער ועם הרווחה – שמאחר ומדובר פה בעצם בשלושה גופים ממשלתיים: משרד הרווחה שמנהל את המוסדות, משרד החינוך שמנהל את בית-הספר, את כל הפעילות של התלמידים דרך קידום נוער, פרויקט היל"ה, והדלתא שלנו של הכשרה מקצועית- - -
אורלי לוי אבקסיס: בגלל שאתם התעכבתם בהעברת התקציב- - -
<טלי יוגב: לא, בביצוע הפעולה.
אורלי לוי אבקסיס: ולבצע את הפעולה, כמובן, להוציא את המכתב הרשמי, שאיני יודעת כמה זמן צריך לקחת.
אורלי לוי אבקסיס: אנחנו כבר לקראת סוף שנת הלימודים ואותם ילדים – אני בכוונה קוראת להם ילדים, תקראו להם בני נוער או כפי שתרצו – לא קיבלו הכשרה מקצועית, לא קיבלו קורס לכישורים, שאחר-כך יוכלו לעזור להם בקהילה.
אורלי לוי אבקסיס: אתם אומרים: בגלל שאנחנו לא מסתדרים בצורה כזאת או אחרת העברנו את הכסף, כך לקראת סוף השנה ראינו שלא מילאנו את תפקידנו, יש עכשיו את סיכום התקציבים בסוף השנה, נעביר מהר את ה-1.5 מיליון שקל, את הכמה גרושים האלה, למשרד הרווחה ופטרנו את עצמנו מתשובות?
<אהרון ברנשטיין: לא פטרנו כלום.
אורלי לוי אבקסיס: אבל פטרתם את עצמכם.
<אהרון ברנשטיין: יש פיקוח, יש ליווי של כל התהליך.
<אהרון ברנשטיין: כרגע הסוגיה עומדת בכך שהכסף עומד ואמורה להיות הסדרה בין החשבות של משרד הרווחה ובין החשבות של משרד הכלכלה.
<אהרון ברנשטיין: הנושא הזה משום מה לא הוסדר.
<אהרון ברנשטיין: ברגע שהוא יוסדר- - -
אורלי לוי אבקסיס: איך הוא אמור להיות מוסדר?
אורלי לוי אבקסיס: אולי אני קשת-הבנה.
אורלי לוי אבקסיס: איך הוא אמור להיות מוסדר אם לא הוצאתם אפילו מכתב רשמי?
<טלי יוגב: אני ממונה על המעונות, מנהלת רשות חסות הנוער במשרד הרווחה והשירותים החברתיים.
<טלי יוגב: אני רוצה להגיד שזה מהלך של מדיניות, שרוני ברנשטיין הציג אותו בתחילת דבריו אבל חשוב לי לשים על זה דגש.
<טלי יוגב: משרד התמ"ת החליט בהחלטה חד-צדדית שהוא לא רוצה להמשיך לעשות את ההכשרות המקצועיות במעונות חסות הנוער.
<טלי יוגב: הם הוציאו אי-אילו מכתבים רשמיים שנתקלו בהתנגדות גדולה מאוד שלנו.
<טלי יוגב: היו דיוני מנכ"לים על זה ולאור דיוני המנכ"לים היתה החלטה שלפחות בשנת הלימודים הנוכחית משרד התמ"ת ממשיך לבצע את מה שהוא ביצע עד כה.
אורלי לוי אבקסיס: וההחלטה הזאת לא יצאה אל הפועל.
<טלי יוגב: ואז היה חסר הכסף במשרד התמ"ת.
<טלי יוגב: לקח להם כמה חודשים עד שהם איתרו תקציב לטובת הפעולה, ואז הגיע סוף שנת תקציב, וכדי שהכסף לא יירד לטמיון הם ביקשו להעביר את הכסף אלינו כדי שנצליח לא לאבד את הכסף.
אורלי לוי אבקסיס: מה נעשה בכסף?
<טלי יוגב: הכסף כרגע עומד, למרות שאני חייבת להגיד שלאור המצוקה הגדולה וזה שלא היו לנו תוכניות לילדים, החל ב-1 בספטמבר הפעלנו כל מיני תוכניות אחרות, שהן תוכניות מפצות בעצם, כנגד הקורסים של ההכשרה המקצועית.
<טלי יוגב: אבל חשוב להגיד שהחשבת שלנו הוציאה לבקשתם, בגלל שזאת שנת תקציב בעייתית מאוד ועובדים בתקציב של 1/12 ולא כרגיל, היתה בעיה עם העברה מסודרת של תקציב התמ"ת.
<טלי יוגב: היא הוציאה מכתב התחייבות של המשרד שלנו, שכנגד כל פעולה שאנשי התמ"ת יבצעו המשרד יעביר את הכסף, אך עד היום לא קורה כלום.
אורלי לוי אבקסיס: זאת אומרת, לא בוצע כלום.
<טלי יוגב: לא.
<טלי יוגב: נכון שלאור זה ש- - -
אורלי לוי אבקסיס: איפה הכסף עכשיו?
<טלי יוגב: הכסף נמצא במשרד הרווחה.
אורלי לוי אבקסיס: אבל אין לו שימוש כי לכם אין תוכניות?
<טלי יוגב: אני אומרת עוד פעם, אנחנו מבצעים- - -
<אהרון ברנשטיין: את אומרת שאתם משתמשים בו לצורך הפעלות מסוג אחר.
אורלי לוי אבקסיס: אבל לא לייעוד שלשמו הכסף ניתן.
<טלי יוגב: לא, אני גם רוצה להגיד כאן שעל כל הפעולות המפצות שעשינו מספטמבר ועד דצמבר – מנכ"ל המשרד השית קיצוץ בתוך משרד הרווחה כדי לממן את הפעולות הללו.
<טלי יוגב: זה בכלל לא היה מהתקציב הזה.
אורלי לוי אבקסיס: זה קטסטרופה, אתם מבינים.
<טלי יוגב: אני מבקשת שהעניין כאן יהיה מדויק.
<טלי יוגב: לאור זה שהיתה החלטת מדיניות בתמ"ת, אנחנו ביקשנו את הסיוע של משרד החינוך, של תוכנית היל"ה, ואכן אנחנו נפגשים עם אנשי משרד התמ"ת בשביל לנסות לחשוב איך מעבירים את ביצוע הפעולה ממשרד התמ"ת שהחליט שהוא לא יכול- - -
אורלי לוי אבקסיס: השנה הזאת "מתה".
<טלי יוגב: "מתה".
אורלי לוי אבקסיס: מה יהיה בשנה הבאה?
<טלי יוגב: העניין תלוי-תקציב.
<טלי יוגב: משרד החינוך, שיושב כאן נציג שלו, יכול לדבר על זה.
<טלי יוגב: שוב, זה תלוי-תקציב.
<טלי יוגב: אם התקציב יעבור ממשרד התמ"ת למשרד החינוך, משרד החינוך לא יהיה מסוגל לבצע את מה שמשרד התמ"ת חושב שאי אפשר לבצע, ולטעמנו כן אפשר לבצע.
<מוריאל נחמן: או שהוא לא רוצה לבצע במהות.
<מוריאל נחמן: הם אמרו: אנחנו לא חושבים שצריך להעביר את ההכשרה המקצועית במעונות חסות הנוער.
<מוריאל נחמן: צריך לדבר על המהות, לא רק על התקציב.
יחיאל חיליק בר: יש איזה גורם שמתאם בין המשרדים בכל זאת?
<רחל שרביט: מי שעושה את העבודה זה- - -